**\*\*\*\*\*\*\*\* আহবান ------**

-----------------তরণী কান্ত অধিকারী

নতুন প্রজন্ম আজকে যারা

তোমরা সবাই শোনো ,

সত্য সুন্দর পৃথিবী গড়ার

স্বপ্ন মনে বোনো।

পৃথিবী আজ ভরে গেছে

অসত্য আর অন্যায়ে,

জ্ঞানী গুণী দুষ্ট ভয়ে

সদায় থাকে লুকিয়ে।

চোখের সামনে দেখেও খুন

আমরা সবাই তাই,

সাক্ষ্য দিতে গেলেই বলি

কিচ্ছু দেখি নাই।

খুনি তখন গর্জে ওঠে

অট্টহাসির সুরে,

বলে আমি মহারাজ

এই পৃথিবী জুড়ে।

নবীন হলো শক্তির আধার

আগামির কাণ্ডারি,

সুখে ভরে দিতে পারে

সকল দুঃখ ছাড়ি।

টগবগিয়ে উঠুক রে তাই

নবীন তোদের রক্ত,

হাল ধর ভাই আগামির

হৃদয় করে শক্ত।

শক্তি আছে তবু কেন

সহ্য কর অপমান,

সত্য সুন্দর পৃথিবী গড়ার

তাই জানাই আহবান।